Document ID: 32000D0300

Απόφαση της Επιτροπής
της 18ης Απριλίου 2000
σχετικά με την τροποποίηση της απόφασης 2000/86/ΕΚ για τον καθορισμό ειδικών όρων που διέπουν τις εισαγωγές αλιευτικών προϊόντων καταγωγής Κίνας
[κοινοποιηθείσα υπό τον αριθμό Ε(2000) 831]
(Κείμενο που παρουσιάζει ενδιαφέρον για τον ΕΟΧ)
(2000/300/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων οι οποίοι διέπουν την παραγωγή και τη διάθεση στην αγορά αλιευτικών προϊόντων(1), όπως τροποποιήθηκε τελευταία από την οδηγία 97/79/ΕΚ(2), και ιδίως το άρθρο 11,
Εκτιμώντας τα ακόλουθα:
(1) Δυνάμει της απόφασης 2000/86/ΕΚ της Επιτροπής(3), η "State Administratiοn for Entry/Exit Inspection and Quarantine (CIQ SA)" είναι η αρμόδια αρχή στην Κίνα για την εξακρίβωση και την πιστοποίηση της συμφωνίας των προϊόντων αλιείας και υδατοκαλλιέργειας με τις απαιτήσεις της οδηγίας 91/493/ΕΟΚ.
(2) Πριν από την έναρξη της ισχύος της απόφασης 2000/86/ΕΚ, οι εισαγωγές αλιευτικών προϊόντων από την Κίνα επιτρέπονταν κατ' αρχήν βάσει των όρων που είχαν προβλεφθεί από την απόφαση 97/296/ΕΚ της Επιτροπής(4), όπως τροποποιήθηκε τελευταία από την απόφαση 2000/170/ΕΚ(5), από εγκαταστάσεις εγκεκριμένες από κάθε κράτος μέλος.
(3) Για τη διευκόλυνση της μετάβασης στο καθεστώς που προβλέπεται στην απόφαση 2000/86/ΕΚ, και για να αποφευχθεί οποιαδήποτε διακοπή των συναλλαγών, κρίνεται σκόπιμος ο καθορισμός περιορισμένης μεταβατικής περιόδου για τις εισαγωγές αλιευτικών προϊόντων που πιστοποιήθηκαν από την αρμόδια, αρχή της Κίνας μέχρι τις 2 Φεβρουαρίου 2000 και έφθασαν στην Κοινότητα πριν την 1η Μαρτίου 2000.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ:
Άρθρο 1
Στην απόφαση 2000/86/ΕΚ παρεμβάλλεται το ακόλουθο άρθρο 4α:
"Άρθρο 4α
Τα κράτη μέλη μπορούν να επιτρέψουν την εισαγωγή αλιευτικών προϊόντων καταγωγής Κίνας και προερχόμενα από εγκαταστάσεις που δεν περιλαμβάνονται στο παράρτημα Β, υπό τους ακόλούθους όρους:
1. οι εγκαταστάσεις έχουν εγκριθεί από το κράτος μέλος εισαγωγής, στις 22 Δεκεμβρίου 1999·
2. το υγειονομικό πιστοποιητικό έχει εκδοθεί από την αρμόδια αρχή της Κίνας το αργότερο στις 2 Φεβρουαρίου 2000 και
3. τα εν λόγω αλιευτικά προϊόντα παρουσιάστηκαν σε συνοριακό σταθμό ελέγχου της Κοινότητας μέχρι την 1η Μαρτίου 2000 και τέθηκαν σε εμπορία μόνο στο έδαφος του κράτους μέλους εισαγωγής ή σε ένα άλλο κράτος μέλος το οποίο ενέκρινε την εγκατάσταση προέλευσης."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Απριλίου 2000.

Labels: 3
18
6